CELEX: 22005D0634
Language: mt
Date: 2005-06-09 00:00:00
Title: Rakkomandazzjoni tal-Kunsill ta' Assoċjazzjoni UE/Ġordan Nru 1/2005 tad- 9 ta’ Ġunju 2005 dwar l-implimentazzjoni tal-Pjan t’Azzjoni UE/Ġordan

21.6.2006   
            
            
               MT
            
            
               Il-Ġurnal Uffiċjali ta' l-Unjoni Ewropea
            
            
               178
            
         RAKKOMANDAZZJONI TAL-KUNSILL TA' ASSOĊJAZZJONI UE/ĠORDAN Nru 1/2005
   tad-9 ta’ Ġunju 2005
   dwar l-implimentazzjoni tal-Pjan t’Azzjoni UE/Ġordan
   (2005/634/KE)
   IL-KUNSILL TA’ ASSOĊJAZZJONI UE/ĠORDAN,
   Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom min-naħa l-waħda, u r-Renju Ħaxemit tal-Ġordan min-naħa l-oħra, u partikolarment l-Artikolu 91 tiegħu,
   Billi:
   
               (1)
            
            
               L-Artikolu 91 tal-Ftehim Ewro-Mediterranju jagħti s-setgħa lill-Kunsill ta' Assoċjazzjoni li jagħmel rakkomandazzjonijiet xierqa, għall-iskop li jintlaħqu l-għanijiet tal-Ftehim.
            
         
               (2)
            
            
               Skond l-Artikolu 101 tal-Ftehim Ewro-Mediterranju, il-Partijiet għandhom jieħdu l-miżuri ġenerali jew speċifiċi kollha meħtieġa sabiex iwettqu l-obbligazzjonijiet tagħhom skond dan il-Ftehim u għandhom jaraw li l-għanijiet definiti fil-Ftehim jintlaħqu.
            
         
               (3)
            
            
               Il-Partijiet tal-Ftehim Ewro-Mediterranju ftiehmu dwar it-test tal-Pjan t’Azzjoni UE-Ġordan.
            
         
               (4)
            
            
               Il-Pjan t’Azzjoni UE-Ġordan għandu jgħin l-implimentazzjoni tal-Ftehim Ewro-Mediterranju permezz ta’ l-elaborazzjoni u l-ftehim bejn il-Partijiet ta' miżuri konkreti li jservu ta’ gwida prattika għal din l-implimentazzjoni.
            
         
               (5)
            
            
               Il-Pjan t’Azzjoni għandu l-għan doppju li jistipula miżuri konkreti għat-twettiq mill-Partijiet ta’ l-obbligazzjonijiet stipulati fil-Ftehim Ewro-Mediterranju u li jipprovdi qafas iktar wiesa’ għat-tisħiħ tar-relazzjonijiet UE-Ġordan sabiex jintlaħaq grad għoli ta’ integrazzjoni ekonomika u approfondiment tal-koperazzjoni politika, skond l-għanijiet ġenerali tal-Ftehim Ewro-Mediterranju.
            
         ADOTTA R-RAKKOMANDAZZJONI LI ĠEJJA:
   Artikolu uniku
   Il-Kunsill ta’ Assoċjazzjoni jirrakkomanda li l-Partijiet jimplimentaw il-Pjan t’Azzjoni UE-Ġordan (1), safejn din l-implimentazzjoni ikollha l-iskop li jintlaħqu l-għanijiet tal-Ftehim Ewro-Mediterranju.
   
      Magħmula fi Brussell, nhar id-9 ta’ Ġunju 2005.
      
         
            Għall-Kunsill ta’ Assoċjazzjoni
         
         
            Il-President
         
         F. KASRAWI
      
   
   
      (1)  http://register.consilium.eu.int